stanford-oval/wikipedia huggingface dataset:
תנועת הבוגרים של השומר הצעיר
קבוצות וקיבוצי הבוגרים > קיבוץ אמיתי

הקיבוץ פועל להקמת קיבוצי מחנכים בתנועת הבוגרים של השומר הצעיר. קיבוץ מחנכים הוא מודל קיבוצי חדש, שעיקריו - מגורים בתוך קהילות קיימות, משימה חינוכית משותפת לכלל חברי הקיבוץ, וחיבור רעיוני ולא דווקא גאוגרפי. חברי קיבוץ אמיתי מתגוררים, נכון ל-2019, בעיר רחובות ובסמינר גבעת חביבה, ומקיימים בשני המוקדים האלו פעילות חינוכית. כמו כן, הקיבוץ פעיל בתנועת הבוגרים של השומר הצעיר בתפקידי הנהגה.
קבוצות וקיבוצי הבוגרים > קיבוץ רות

קיבוץ רות הוא קיבוץ מחנכים רעיוני שהוקם בשבועות תשע"ו - 2016. הקיבוץ פועל בכל רחבי הארץ בתחומי החינוך, והקואופרציה. נכון ל-2019 הקיבוץ עוד לא עבר לנקודת הקבע שלו. חברי הקיבוץ הקימו את בית הספר לשלום באי לסבוס.
קבוצות וקיבוצי הבוגרים > קיבוץ נבו

קיבוץ נבו הוא קיבוץ מחנכים שהוקם בתחילתה של 2022. חברי וחברות הקיבוץ עוסקות בחינוך, ורובן לוקחות תפקידים בתנועת הנוער. חברי הקיבוץ מפוצלים לשני מוקדים; רמת גן וחיפה.
מעגלי משימה מרכזיים של חברי תנועת הבוגרים

כלל חברי תנועת הבוגרים רואים בשינוי החברתי יעד מרכזי בפעילותם. רבים מהם פעלו ופועלים כמדריכים ומרכזים בתנועת הנוער השומר הצעיר. נוסף על כך, לצורך העמקת הפעילות החברתית, הוקמו בתנועת הבוגרים מספר מעגלים משימתיים - מיזמים חינוכיים עליהם לוקחים אחריות חברי התנועה.
מעגלי משימה מרכזיים של חברי תנועת הבוגרים > מעגלים פנימיים > פרדס – מרכז לחינוך ערכי

שהוקם על ידי בוגרי התנועה בשנת 2003 במטרה להעצים את החינוך הערכי חברתי במערכות החינוך הפורמליות והבלתי פורמליות. מדריכי "פרדס" פוגשים בכל שנה אלפי בני-נוער ומאות מחנכים, הורים, מורים, מדריכים ומוסדות חינוכיים, במגוון של תחומי-תוכן.
מעגלי משימה מרכזיים של חברי תנועת הבוגרים > מעגלים פנימיים > בתי נוער הנחשונים

תנועת הבוגרים מפעילה בתי נוער במתכונת של מועדון נוער \ מועדונית. בבתי הנוער מתחנכים כ-1000 ילדים ובני נוער עולה ובסביבת סיכון. בתי הנוער פועלים בשיתוף פעולה עם מחלקות הרווחה ברשויות, המחנכים בבתי הספר ובשיתוף הורי החניכים. מטרת הבתים היא לתת מקום לאותם נערים ונערות לפתח כישורי חיים, לחוות חוויה ערכית מעשירה ולפתח מנהיגות אישית וקהילתית כדרך להשתלבות בחברה.
מעגלי משימה מרכזיים של חברי תנועת הבוגרים > מעגלים פנימיים > זיכרון והוראת השואה

חברי התנועה פועלים ב"מורשת – בית עדות ע"ש מרדכי אנילביץ" שפועל בגבעת חביבה ומקיים סדנאות, סמינרים, הכנות למסעות לפולין והדרכות תוכן לבתי ספר בנושא.
מעגלי משימה מרכזיים של חברי תנועת הבוגרים > מעגלים פנימיים > מרכזים לצדק חברתי

תנועת שטח ארצית, הפועלת באמצעות רשת של מרכזים עירוניים, שמטרתה קריאה לפעולה אזרחית ומוניציפלית לקידום צדק חברתי ושוויון ערך האדם לכל הקבוצות בחברה הישראלית.
המרכזים לצדק חברתי קמו ב-2016 במקביל למחאה נגד מתווה הגז, על ידי חברים וחברות בתנועת הבוגרים של השומר הצעיר. נכון לשנת 2022 פועלים 7 מרכזים ביישובים הבאים: ברחובות, ראשון לציון, חיפה, חריש, מודיעין, לוד וראש העין. בשנים הקרובות צפויים לקום מרכזים חדשים ברחבי הארץ. עד 2022 השתתפו מעל 80,000 אזרחים ב-150 תוכניות הכשרה של המרכזים, במאות אירועים קהילתיים ובקמפיינים שונים שהובלו על ידי המרכזים.
תוכנית הדגל של המרכזים היא תוכנית ההכשרה לשינוי חברתי, הפתוחה לקהל הרחב, ובה נרכשים כלים פרקטיים ורעיוניים לעשיית שינוי חברתי. לאחר סיום ההכשרה המעשית משתתפי ומשתתפות הקבוצה יוצאים לפרויקט גמר במסגרתו הם מארגנים אירוע שולחנות עגולים עירוני שמתוכו מקימים קבוצות פעולה לשינוי מדיניות בתחומים שונים. חלק מקבוצות הפעולה עוסקות בעשייה ברמה העירונית וחלקן פועלות גם ברמה הארצית.
בשנים האחרונות המרכזים הובילו מגוון רחב של פעילויות, יוזמות ומאבקים בתחומי כלכלה וחברה, סביבה, שקיפות, תכנון ובנייה, וכן אירועי תרבות וקהילה. עשרות פעילים ופעילות שעברו עד כה בתוכניות המרכזים ממלאים תפקידים משמעותיים בשירות הציבורי, מועצות הערים, ועדי שכונות והורים. בהגדרה המרכזים אינם מפלגתיים או מזוהים עם מפלגה מסוימת אך פועלים לקידום ערכיהם בזירה הציבורית.
המרכזים הובילו בשנים האחרונות קמפיינים שונים וביניהם קמפיינים לעידוד הצבעה (בין אלו קמפיין "5 דקות 5 שנים" לעידוד הצבעה בבחירות המקומיות ברחובות באוקטובר 2018 וקמפיין "אנחנו משנים. בוחרים חברתי" בבחירות לכנסת בספטמבר 2019), קמפיין להגדלת תקציב מערכת הבריאות ויוזמה לחיזוק מורי הדרך שנפגעו בעקבות משבר הקורונה באמצעות הצטרפות לסיורים ברחבי הארץ.
לכל מרכז יש מקום פיזי הפתוח לקהל הרחב, לרוב במרכזי הערים, שם מתקיימות ההכשרות, פועלות קבוצות הפעולה של תושבים ומתקיימים לאורך השנה אירועי תרבות שונים. לכל מרכז יש רכז/ת או שניים אשר משתייכים לצוות הארצי של המרכזים המורכב ממטה, רכזי שטח וצוות ניו מדיה. הצוות יושב במשרדי תנועת הבוגרים של השומר הצעיר באזור.
לכל מרכז יש צוות מוביל המורכב מהפעילים והפעילות הבולטים המובילים בשגרה את קבוצות הפעולה המקומיות. הצוותים המובילים מעצבים יחד את אופן הפעולה של המרכז לאורך השנה ובוחרים את הקמפיינים אליהם יוצאים המרכזים.
מעגלי משימה מרכזיים של חברי תנועת הבוגרים > מעגלים פנימיים > הקוד השומרי

בשנת 2019 הוקם הקוד השומרי - סטודיו תוכנה חברתי, מתוך הרצון לשנות את העולם לטובה ומתוך ניסיון חינוכי עשיר, במטרה לתת מענה טכנולוגי חדשני לבעיות עולם החינוך.
לקוד השומרי מגוון פרויקטים, ביניהם אפליקציית המטה לניהול כוח אדם ומעקב אחרי נוכחות של חניכים, אתר תדמית לתנועת המרד בהכחדה הישראלית, אתרי מרכז הדרכה לתנועת השומר הצעיר ולתנועת אג'יאל, מערכת ליצירה וניהול של טיולים, ועוד.
מעגלי משימה מרכזיים של חברי תנועת הבוגרים > מעגלים פנימיים > מעגלים חיצוניים

פעילות בשורה של ארגונים לצדק חברתי. מהמרכזים שביניהם ניתן למנות את:
כוח לעובדים – ארגון עובדים דמוקרטי
חברות במרכזי המפלגות מרצ והעבודה. תום דרומי-חכים חבר הזרם עמד במקום ה-12 ברשימת מרצ לכנסת ה-19.
הוראה והדרכה בבתי ספר ומוסדות חינוך בצפון.
הקמה וקידום של קואופרטיבים שונים – ליווי והקמה של קואופרטיבים במסגרת המרכז לקידום קואופרציה בצפון שבקיבוץ פלך ושותפות ביוזמות קיימות כמו אופק היוזמה להקמת בנק קואופרטיבי.
מעגלי משימה מרכזיים של חברי תנועת הבוגרים > שומעים חזק

שומעים חזק הוא קואופרטיב הגברה ותאורה שהוקם על ידי בוגרי השומר הצעיר, במטרה ליצור חברת הגברה שתפרנס את חבריה ושתיישם יחד דמוקרטיה ארגונית תוך מקצועיות בתחום הסאונד והתאורה. נכון לשנת 2013 שומעים חזק הוא קואופרטיב העובדים היחיד בתחום עיסוקו בישראל. הוא מספק שירותי הגברה ותאורה לאירועים, שירותי מוזיקה (DJ), קורסים מקצועיים, התקנות הגברה ותאורה והשכרת ציוד.
שומעים חזק הוקם בשנת 2009 ושנת הפעילות הראשונה שלו הייתה "שנת פיילוט", שבה נבדקה ההיתכנות של פעילות בשוק ההגברה והתאורה. בשנת 2010 נרשם הקואופרטיב כאגודה שיתופית בע"מ במסגרת מרכז הקואופרציה. החל מינואר 2011 הקואופרטיב התחיל לפעול באופן שוטף, רכש מערכת הגברה ראשונה והחל להעסיק עובדים במשרה קבועה.
כיום (2013) ישנם 15 חברים בשומעים חזק. הקואופרטיב מקפיד על עקרון העבודה העצמית ואינו מעסיק עובדים שכירים. מקור השם שומעים חזק הוא פרפרזה על סיסמת השומר הצעיר ״שומרים חזק״.
לימודים גבוהים

חברי התנועה לוקחים חלק בתואר הראשון בבית המדרש למורי עם במכללת בית ברל.
לימודים גבוהים > בית המדרש למורי עם

בית המדרש במכללת בית ברל הוקם לפני מספר שנים על ידי תנועת הבוגרים של הנוער העובד והלומד. בשנת 2011 הצטרפו גם בוגרי השומר הצעיר למסלול.
המסלול מעוצב בשיתוף הסטודנטים והלימודים מתקיימים בחברותות קטנות. הלימודים הם לתואר ראשון בהוראת היסטוריה והוראה של נושא נוסף.
במסלול לומדים כמה עשרות סטודנטים והוא מיועד לבוגרי השומר הצעיר.
ראו גם

תנועת הנוער השומר הצעיר
לקריאה נוספת

אתר תנועת הבוגרים
אתר פרדס - המרכז לחינוך ערכי
מפקד אוכלוסין גרעין פרא - הדף הירוק
אתר עמותת בתי נוער הנחשונים
מפקד אוכלוסין - המאבק החברתי: תנועת הבוגרים של השומר הצעיר - מאהל גן הסוס, ירושלים
אתר הקוד השומרי
הערות שוליים

↑  נחמן גלבוע, ליצור חוטר חדש מגזע ישן באתר הזמן הירוק, 24 באוקטובר 2002
↑  ארי ליבסקר, בלי מק"י, בלי חירות, באתר כלכליסט, 4 באוקטובר 2012
↑  [ http://www.pardesnet.org/ אתר המרכז לחינוך ערכי פרדס]
↑  משלחת הסיוע החינוכי לפליטי סוריה ביוון • תנועת הבוגרים השומר הצעיר, באתר תנועת הבוגרים - השומר הצעיר (ארכיון)
↑  מרכזים לצדק חברתי • תנועת הבוגרים השומר הצעיר, באתר תנועת הבוגרים - השומר הצעיר
↑  https://merkazim.org/
↑  https://merkazim.org/courses/
↑  https://merkazim.org/groups/
↑  רינה פטילון, ‘מקשיבים בקהילה’ – למען קיום חיים משותפים בעיר, באתר חריש סיטי, ‏27.9.21
↑  אביגיל קדם, 5 דקות 5 שנים: קמפיין חדש קורא לתושבי רחובות לצאת מהאדישות, באתר mynet רחובות, ‏24.7.18
↑  פעילים יפגינו בעת ישיבת הממשלה בירושלים בדרישה להגדלת תקציב הבריאות, באתר זו הדרך, ‏31.7.21
↑  שרון בן דוד, טיולים סופר כיפיים בשבילנו ופרנסה למורי הדרך, באתר את, ‏3.1.22
↑  עזרא דלומי, אנחנו רוח הרפאים של מרקס באתר הזמן הירוק, 7 בספטמבר 2010
↑  אילן ליאור, בראש נבחרת מרצ: גלאון, גילאון, הורוביץ ומיכל רוזין, באתר הארץ, 11 בנובמבר 2012
↑  שמעון בן עמי, חיפה מובילה את לימודי הקואופרטיבים באתר זה-פה, 3 באפריל 2013
↑  אתר שומעים חזק
↑  קואופרטיב נולד - המגבירים
↑  יעקב לזר, בבית ברל נפתח מסלול לימודים לתנועת הבוגרים של השוה"צ, באתר הזמן הירוק, 27 באוקטובר 2011
חברי קיבוץ פלך
מנשה יצחקי

מנשה יצחקי (1940 – 7 בספטמבר 2022) היה ראש המועצה המקומית אור יהודה וחבר מרכז מפ"ם.
חייו

יצחקי נולד בשנת 1940 בעיר מנדלי (אנ') שבעיראק לאפרים ונג'יה, בן בכור מבין שישה אחים. אביו היה ראש הקהילה היהודית והבריח יהודים לאיראן ומשם לארץ ישראל. בהמשך אביו נתפס על ידי השלטונות ואף הובא לבית משפט. השופט זיכה אותו, אך ציווה עליו לעזוב את מנדלי. המשפחה מכרה את ביתה והשתקעה בבגדאד. בשנת 1951 עלו לארץ ישראל ושוכנו במעברת סקייה א', שלימים הפכה לעיר אור יהודה.
בגיל 24 נבחר למועצת הפועלים של אור יהודה והתחיל בפעילות ציבורית.
יצחקי השתייך למפלגתו של ראש המועצה המקומית אור יהודה, יחזקאל קזז - המערך, אך פרש ממנה והקים רשימה עצמאית בשם "נאמני הציבור". בבחירות למועצה בשנת 1969 זכתה רשימתו למנדט אחד והוא הצטרף לקואליציה העירונית ומונה לסגן ראש המועצה. הבחירות למועצה המקומית ב-31 בדצמבר 1973 נפסלו על ידי בית המשפט המחוזי בתל אביב בעקבות תלונות על אי-סדרים, ובחירות חוזרות נערכו ב-2 ביולי 1974. בבחירות החוזרות ניצחה סיעתו את "המערך", שבגלגוליו השונים שלט שנים באור יהודה (מרדכי בן-פורת ויחזקאל קזז), ויצחקי הפך לראש מועצת אור יהודה. בכהונתו התמקד בשני נושאים עיקריים: חינוך ודיור, שהתבטא בין היתר מהעברת אנשים המתגוררים בצריפים לבתי קבע ומציאת פתרונות דיור לצעירים. שותפיו למפלגה החדשה היו העיתונאי שפי גבאי ויוסף סבח.
בשנת 1978 הפסיד בבחירות על ראשות המועצה ליצחק בוכובזה אך המשיך לכהן במועצה. בשנת 1980 עתר לבג"ץ נגד מינוי נציגי המועצה במועצה הדתית. לקראת הבחירות בשנת 2003 מונה לממלא מקומו של יוסף סבח בוועדת הבחירות העירונית מטעם רשימת נאמני הציבור.
נפטר ב-7 בספטמבר 2022.
הערות שוליים

↑  סיפור בבלי, באתר the-autographersCO
↑  הנהלה מצומצמת במועצת אור יהודה, דבר, 3 בנובמבר 1969
1 2  התחברות לפייסבוק | פייסבוק, באתר Facebook
↑  בג"ץ 515/80
↑  פרוטוקול ישיבת מועצת העיר מס' 110, 24 באוגוסט 2003, עמוד 9
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מנפאואר

| --- | --- |


 נתונים כלליים
 בורסה:  הבורסה לניירות ערך בניו יורק (MAN) 
 מייסדים:  Elmer Winter, Aaron Scheinfeld 
 תקופת הפעילות:  1948–הווה (כ־76 שנים) 
 מיקום המטה:  מילווקי 
 ענפי תעשייה:  תעשיית כוח אדם וגיוס עובדים 
  
 www.manpowergroup.com
 
מנפאואר (Manpower) היא חברה בינלאומית העוסקת בקבלנות כח אדם לעבודות משרדיות, וביישום מקצועי בתחומים נוספים, וניהול פרויקטים בשיטת מיקור חוץ.
היסטוריה

מנפאואר הוקמה על ידי שני עורכי דין, אלמר וינטר ואהרון שנייפלד במילווקי, שבויסקונסין בשנת 1948. בשנת 1976 מכר מייסד החברה, וינטר את החברה לחברת "פרקר פן". בשנת 1986 החלה החברה להיסחר בבורסת ניו יורק. בשנת 2001 רכשה החברה את חברת ג'פרסון ולס המעניקה שירותי העסקה בתחומי חשבונאות, טכנולוגיה ומיסוי.
החברה פועלת בערים נוספות בארצות הברית, וב-80 מדינות ברחבי העולם, ולה למעלה מ-4,500 סניפים, וכ-400,000 לקוחות בשנה. החברה מעסיקה 33,000 עובדים קבועים וכ -2,000,000 עובדים זמניים בשנה ומדורגת במקום ה-413 בדרוג 500 Fortune.
מנפאואר ישראל

בתחילת 1967 הגיע מנכ"ל מנפאואר לישראל בכוונה להקים סניף של החברה בישראל. המנכ"ל התקבל בקרירות על ידי שר העבודה יגאל אלון, שחשש שבכוונת מנפאואר להציע לישראלים עבודה בחוץ לארץ ובכך לעודד ירידה. סניף של מנפאואר בתל אביב נפתח בתל אביב בשנת 1968. באותה שנה הגישה החברה בקשה להיתר בתחום השמת כח אדם, לשר העבודה. החברה קבלה משירות התעסוקה מכתב התראה הדורש ממנה לחדול מלעבוד בשיטות המפירות את החוק המחייבות השמה דרך לשכות תעסוקה ממשלתיות בלבד. בנובמבר 1971, לכבוד שלוש שנים לפעילות הסניף, נמסר שכמחצית העובדים הזמניים מסופקים לצורך מילוי מקום ומחצית אחרת מסופקת לצורך התגברות על עומס זמני. החברה לא עסקה בהשמת עובדים, דבר שהיה נתון אז למונופול של שירות התעסוקה.
בשנת 1975 החלה החברה לפרסם דו"ח רבעוני על מגמות ביקוש לעובדים בתחומים שונים על סמך מודעות דרושים בעיתונים.
בשנים הראשונות עסקה החברה בעיקר במתן שירותים משרדיים. בשנת 1976 הודיעה החברה על התרחבות לתחום של שירותי עבודה בתעשייה. בנובמבר 1979 פתחה החברה סניף בחיפה ובהמשך הקימה גם סניפים בירושלים ובאר שבע. בשנת ה-80 החברה הפעילה מבחני רמה בהדפסה לעובדיה וקורסי הכשרה מקצועית למי שיתחייב לעבוד בחברה לתקופה נדרשת. באמצע שנות ה-80 הוקם סניף ברחובות ובשנת 1988 הוקם סניף בהרצליה.
לחברה מספר חברות בנות ובהם חברת מנפאואר (המעסיקה כ-450 עובדים קבועים ולמעלה מ-50,000 עובדים חיצוניים בקרב 8,000 לקוחות).
הערות שוליים

↑  פרקר רכש את מנפאואר, מעריב, 15 בנובמבר 1976
↑  חברת אמריקאנית לשרותים מסחריים תפתח סניף בארץ, על המשמר, 16 בינואר 1967
1 2  יובל אליצור, המפעל אמנם מאושר - אך אין מניחים לו לעבוד, מעריב, 13 בינואר 1969
↑  רוצים להקיפ לשכות עבודה, מעריב, 25 בנובמבר 1968
↑  חברת "מנפאואר" שילשה פעילותה, דבר, 8 בנובמבר 1971
↑  ירידה קלה בביקוש לעובדי משרדים ושירותים, דבר, 6 באוגוסט 1975
חלה ירידה בביקוש לטכנאים ועובדי מתכת, דבר, 21 באוקטובר 1976
אשתקד לא גדל מספר מודעות "דרושים" בעיתונים, דבר, 2 בפברואר 1977
שיא בביקוש עובדים באמצעות מודעות "דרושים", דבר, 17 בינואר 1983
↑  מנפאואר תספק לתעשייה עובדים טכניים וזמניים, מעריב, 7 בדצמבר 1976
↑  סניף למנפאואר בחיפה, מעריב, 19 בנובמבר 1979
↑  יעקב בירן, מנפאואר - כח האדם, מעריב, 9 בפברואר 1988
↑  מנפאואר (ישראל) מיישמת מבדקי כתבניות שפותחו בארצות הברית, מעריב, 26 באוקטובר 1981
↑  בחזרה למעגל העבודה, מעריב, 3 בספטמבר 1986
↑  קפץ לאזרחות, מעריב, 17 בנובמבר 1986
↑  תפקידים חדשים, מעריב, 26 ביולי 1988
| --- | --- |
בקרת זהויות :  MusicBrainz: 702e7437-8347-4282-bdc7-47cc70a5460b
מנשה טרם

| --- | --- |
אין תמונה חופשית
 לידה:  4 בדצמבר 1950 (בן 73)
 מדינה:  ישראל 
 השתייכות:   צבא הגנה לישראל
 דרגה:   אלוף-משנה
 תפקידים בשירות
 מפקד טייסת 192  מפקד טייסת 120  מפקד בסיס חיל האוויר לוד  ראש מחלקת תכנון כח אדם  ראש מחלקת תקציבים
 תפקידים אזרחיים
 משנה למנכ"ל אל על
 
מנשה טרם (נולד ב-4 בדצמבר 1950) הוא מנהל ויזם היי-טק ישראלי, כיהן כמשנה למנכ"ל אל על. שירת כקצין בצה"ל בדרגת אלוף-משנה, כראש מחלקת התקציבים של חיל האוויר.
ביוגרפיה

טרם עשה את שירותו הצבאי כטייס תובלה בחיל האוויר. בפרוץ מלחמת לבנון הראשונה פיקד על טייסת 192. בשנים 1983 עד 1985 פיקד על טייסת 120. בשנים 1991 עד 1993 פיקד על בסיס לוד. כמו כן שימש ראש מחלקת תכנון כח אדם וראש מחלקת תקציבים וכלכלה במטה החיל.
לאחר שחרורו היה וחבר הנהלת חברת ערוצי זהב. במרץ 1997 מונה למשנה למנכ"ל וסמנכ"ל המבצעים של חברת אל על. הוא סיים את תפקידו בתחילת 2001. ב-2009 עמד בראש הוועדה הציבורית לבחינת ענף הובלת המטענים האווירית בישראל.
טרם כיהן כמנכ"ל חברת המכשור הרפואי, קומון סנס, כמנכ"ל חברת טרילוג'יקל וב-2014 הקים את חברת BreatheVision בתחום הניטור הרפואי.
טרם בעל תואר ראשון במדעי המחשב ומתמטיקה שימושית, תואר שני במינהל ציבורי ובוגר המכללה לביטחון לאומי.
הערות שוליים

↑  ספר מלחמת שלום הגליל, אתר צה"ל
1 2  מאת דרור מרום, ‏מנשה טרם מונה למשנה למנכ"ל אל-על, באתר גלובס, 15 בינואר 1997
↑  יעקב הכט, המשנה למנכ"ל אל על, מנשה טרם, עוזב בינואר, באתר ynet, 31 בדצמבר 2000
↑  יסמין גיל, ללא התערבות ממשלתית בענף הובלת המטענים האווירית - לא יהיה מענה מספק בשעת חירום, באתר כלכליסט, 16 בדצמבר 2009
↑  תוכן מקודם, אחרי 2 אקזיטים: הסטארטאפ של משנה למנכ"ל אל על לשעבר מגייס משקיעים, באתר ביזפורטל, 17 בדצמבר 2019
↑  מנשה טרם
מנשה הכהן הגדול

מנשה היה כוהן גדול יהודי (245 - 240 לפנה"ס) בימי בית שני. הוא היה בנו של ידוע הכהן ואחיו של חוניו הראשון.
שימש ככהן גדול לאחר אחיינו אלעזר. יורשו בתפקיד היה בנו של אחיינו שמעון, חוניו השני.
ראו גם

כהן גדול
הערות שוליים

↑  Ingrid Hjelm (1 בינואר 2000). The Samaritans and Early Judaism: A Literary Analysis. Continuum International Publishing Group. pp. 133–. ISBN 978-1-84127-072-2. נבדק ב-16 בדצמבר 2012. {{cite book}}:  (עזרה)
↑  H. T. Spence (2010). The Canon of Scripture. Foundations Bible College. pp. 148–. ISBN 978-1-882542-52-9. נבדק ב-16 בדצמבר 2012. {{cite book}}:  (עזרה)
| כהנים גדולים בולטים לפי תקופתם |
| --- | --- | --- |
| משכן משה והמשכן בגלגל | אהרן • אלעזר הכהן |  |
| המשכן בשילה | • אלעזר הכהן • פינחס • אבישוע בן פנחס • בקי בן אבישוע • עזי בן בקי • עלי הכהן • אחיטוב (נכד עלי) • אחיה בן אחיטוב |  |
| משכן נוב ומשכן גבעון | אחימלך בן אחיטוב • אביתר בן אחימלך |  |
| תקופת בית ראשון | צדוק • אחימעץ בן צדוק • עזריהו בן צדוק • אמריהו • יהוידע הכהן • זכריהו בן יהוידע • עזריהו הכהן • אוריה הכהן • עזריהו הכהן (השני) • שלום הכהן • חלקיהו בן שלום • שריה הכהן • יהוצדק הכהן • צפניה בן מעשיה |  |
| תקופת בית שני (תחת שלטון ממלכת פרס) | יהושע בן יהוצדק • יהויקים בן יהושע • אלישיב בן יהויקים • יהוידע הכהן (בית שני) • יוחנן הכהן • ידוע הכהן |  |
| בתקופה ההלניסטית | חוניו הראשון • שמעון הראשון • אלעזר בן חוניו • מנשה אחיו של חוניו • חוניו השני • שמעון השני • חוניו השלישי • יוחנן כהן גדול |  |
| כהנים מתיוונים ואחרים | יאסון •  מנלאוס • אלקימוס • חוניו הרביעי |  |
| כהנים גדולים מבית חשמונאי | יונתן • שמעון • יוחנן הורקנוס הראשון • יהודה אריסטובולוס הראשון • אלכסנדר ינאי • הורקנוס השני • אריסטובולוס השני • מתתיהו אנטיגונוס השני • אריסטובולוס השלישי |  |
| תחת ממשלת רומא | מתתיהו בן תאופילוס (הראשון) • יוסף בן עלים • חנן בן שת • ישמעאל בן פיאבי • יוסף קיפא • יונתן בן חנן • תאופילוס בן חנן • חנניה בן נדבאי • חנן בן חנן • יהושע בן גמלא • מתתיהו בן תאופילוס (השני) • פינחס בן שמואל מכפר חבתא • רבי אלעזר בן חרסום • יששכר איש כפר ברקאי • רבי ישמעאל בן אלישע כהן גדול |  |
| תארים יהודיים |
| --- | --- | --- |
| קודמו בתפקיד: אלעזר הכהן | כהן גדול אמצע המאה ה־3 לפנה"ס | יורשו בתפקיד: חוניו השני |
ערך זה הוא קצרמרבנושא רבנים. אתם מוזמנים לתרום לוויקיפדיה ו.
ממשק (תכנות)

בתכנות, המושג ממשק (באנגלית: Software Interface) משמש להפשטה של מחלקות התוכנה, ומגדיר את הפונקציונליות שעל כל מחלקה לממש כדי להיות שייכת אליו.
אם אובייקט עושה שימוש בממשק כלשהו, אז הדבר מבטיח שלאובייקט תהיה התנהגות מסוימת. מימוש של ממשק הוא התחייבות של אובייקט למלא אחר מפרט של דרישות להתנהגות מסוימת. לפיכך, ניתן לראות בממשק כחוזה. כאשר מחלקה מממשת את כל הפונקציות המוגדרות בממשק ניתן ליצור מופע שלה, אחרת היא נחשבת מימוש אבסטרקטי – כזה שדורש הרחבה על ידי מחלקה אחרת המשלימה את המימוש.
שימוש בממשקים הוא נוהג של כתיבה נכונה בהנדסת תוכנה, כי בשיטה זו מתבצעת הפרדה בין המימוש בפועל לבין הדרישות שמאופיינות בממשק.
מגוון תבניות עיצוב (design patterns) עושות שימוש רב בממשקי תוכנה. ממשק התוכנה חשוב גם בפונקציות הנקראות בצורה מרוחקת (ראו RPC).
מערכות תשתית רבות כמו Java EE,‏ Spring Framework ו-Inversion of control מסייעות באתחול אובייקטים על פי ממשק שמוגדר מראש.
דוגמת קוד

נניח שקיים ממשק ובו שתי התנהגויות (מתודות) שעל כל אובייקט שמקיים את הממשק להכיל. האחת היא מתודה ללא טיפוס החזרה (void) והשנייה היא מתודה בוליאנית. המתודה הראשונה לא מקבלת פרמטרים (מידע) והמתודה השנייה מקבלת פרמטר אחד מסוג int.
כך נראה קטע הקוד ב-#C של הממשק:
public interface Idostuff
 {
     void DoThis();
     bool DoThat(int a);
 }
וזהו קטע קוד של אובייקט שמממש את הממשק, כלומר מכיל שתי מתודות כפי שצוין:
public class MyClass: Idostuff
{
    public void DoThis()
    {
        Console.WriteLine("I'm doing This");
    }

    public bool DoThat(int a)
    {
        if (a % 2 == 0)
        {
            return true;
        }
        return false;
    }
}
אובייקט יכול לממש מספר אינסופי של ממשקים וכך לענות על מספר דרישות. השימוש בממשק יכול לעזור לעקוף עץ ירושה של אובייקטים. למשל, אם קיים אובייקט של Person שיורש מאובייקט Mammals, ואובייקט אחר בשם Table שיורש מאובייקט של SolidItems, אז ניתן באמצעות ממשק ליצור לשני האובייקטים מתודות דומות. כלומר, אין צורך שהאדם יירש תכונות ממחלקת החפצים המוצקים, ולהפך, אין צורך להצהיר שהשולחן יירש תכונות ממחלקת היונקים.
הממשק לא מכתיב כיצד יש לממש את המתודות שהוא דורש. בדוגמה לעיל למשל, אובייקט אחר יכול לממש את המתודה הבוליאנית (מחזירה אמת או שקר) DoThat, בכך שהוא יחזיר אמת כל עוד הפרמטר שונה מאפס למשל. אין אפשרות שממשק יחייב אובייקט להכיל שדות מסוימים (אופן שמירת מידע), אלא רק מתודות (התנהגויות).
ממשקים נפוצים

IImmutable – ממשק שמבטיח שלא יהיה ניתן לשנות את המידע שאובייקט מכיל בתוכו. דוגמה לאובייקט כזה הוא הטיפוס string בשפת #C. טיפוס זה מייצג מחרוזת, ומורכב ממערך של תווים. אין אפשרות לגשת לאינדקס של תו מסוים במחרוזת, אינדקס אפס למשל עבור התו הראשון במחרוזת ומשם לשנות את התו. טיפוס נתונים זה ניתן לשרשור (חיבור של מחרוזות) או להשמה מחדש, אבל כאמור אין אפשרות לגשת לתו מסוים במחרוזת ולהחליפו בתו אחר.
IComparable – ממשק שמבטיח שהאובייקט הוא בר-השוואה יחסית לאובייקטים אחרים מאותו סוג. למשל הטיפוס int מקיים את הממשק, ולפיכך ניתן להשוות בין מספר שלם אחד למשנהו. הממשק מכיל רק מתודה אחת בשם CompareTo והיא מחזירה אחד משלושה ערכים. אם הערך המוחזר הוא 1- אז האובייקט שמשווה את עצמו לאובייקט אחר כפרמטר – קטן מהאובייקט המושווה. אם הערך שווה לאפס אז שני האובייקטים שווים, ואם הערך הוא 1+ אז האובייקט המשווה גדול מהאובייקט המושווה.
דוגמה לקוד ב-#C:
static void Main(string[] args)
{
    int a = 3;
    int b = 5;
    int c = 3;

    Console.WriteLine(a.CompareTo(b));
    Console.WriteLine(b.CompareTo(a));
    Console.WriteLine(a.CompareTo(c));
    Console.ReadLine();
}
בפקודת ההדפסה הראשונה (Console.WriteLine היא פקודה ב-#C שגורמת לטקסט להיות מוצג על המסך, הדבר מכונה הדפסה אף על פי שלא מדובר בהדפסה של ממש), שואלים למעשה את a אם הוא קטן מ-b. מאחר שהתוצאה היא 1- הכוונה לאמת.

בפקודת ההדפסה השנייה, שואלים את b אם הוא קטן מ-a. מאחר שהתוצאה היא 1 הכוונה לשקר (b נמצא אחרי a על סרגל הצירים).

בפקודה ההדפסה השלישית, שואלים את a אם הוא קטן מ-c. במקרה זה הם שווים ולכן התוצאה היא 0 (אין הכרעה מי יותר גדול).
INotifyPropertyChanged – ממשק שבא להבטיח שאובייקט יעדכן את הסביבה שלו כאשר שדה כלשהו שלו משתנה. הממשק חשוב לטכנולוגיית WPF ול-Binding. אם לאובייקט יש למשל שדה בשם FirstName והוא מוצמד לשדה טקסט של TextBlock, והאובייקט עונה על חוזה (ממשק) זה, אז ברגע שישתנה השדה שלו גם הטקסט על הפקד ישתנה. במילים פשוטות, שינוי של ערך בזיכרון מעדכן את ממשק המשתמש על השינוי שנעשה בו.
ראו גם

חוזה (תכנות)
מנטה (שיר)

| --- | --- |
 שיר בביצוע מרגלית צנעני
 מתוך האלבום מנטה
 יצא לאור:  1989
 תאריך הקלטה:  1988–1989
 סוגה:  מזרחי
 שפה:  עברית
 אורך:  5:07
 חברת תקליטים:  האחים ראובני
 כתיבה:  רחל שפירא
 לחן:  מרגלית צנעני
 הפקה:  אשר ראובני
"מנטה" הוא שיר שהוקלט על ידי הזמרת הישראלית מרגלית צנעני, מתוך אלבום האולפן הרביעי שלה, מנטה. הוא יצא לאור בשנת 1989, בהוצאת חברת התקליטים האחים ראובני, בתור שיר הנושא מתוך האלבום. את השיר כתבה רחל שפירא ללחן של צנעני והפקה מוזיקלית של אשר ראובני.
במרוצת השנים, הפך "מנטה" לנכס צאן ברזל בסצנת המוזיקה המזרחית ולאחד משירי החותם של צנעני. הוא הוקלט עשרות פעמים, בידי מוזיקאים שונים ביניהם נמנים: הילה הררי, דויד ברוזה ("2 צדדים למטבע"), תזמורת צה"ל, מירב ברנע, חופני כהן, דין דין אביב, יניב ד'אור, וזהבה בן.
השפעתו של השיר המשיכה להתגבש במרוצת השנים. בין 1997–2006 שודרה תוכנית הטלוויזיה "ריח מנטה" שנקראה על שמו. את התוכנית הגיש ירון אילן, שהגיש בשנת 2007 תוכנית נוספת בשם "מנטה ב-24". בשנת 2009 עבר אילן לערוץ 10 שם הוא הגיש את תוכנית דומה בשם, "מנטה".
רקע וכתיבה

"מנטה" הוא השיר הראשון שצנעני הלחינה בעצמה. לאחר שסיימה להלחין אותו, היא פנתה למוזיקאי עוזי חיטמן שיבקר את שעשתה. בהמשך לכך, הוא טען: ”היא חייבת לעשות עם השיר הזה משהו”. בסופו של דבר, נשלחה פנייה למשוררת רחל שפירא שכתבה את מילותיו. השדרן אורי הייטנר מרדיו אורנים פרסם ב-17 בדצמבר 2018 את ניתוחו המוזיקלי של "מנטה". בהתחלה, כתב: ”השיר הזה הוא אבן דרך משמעותית בקריירה של מרגלית צנעני, כיוון שהוא הראשון שהיא הלחינה. אף שמרגול אף פעם לא סבלה ממחסור בביטחון עצמי, היא לא הייתה בטוחה בלחן, ובחרה להתייעץ עם עוזי חיטמן. היא השמיעה לו, בהיסוס, את המנגינה שכתבה, והוא התלהב והאיץ בה למצוא לשיר מילים ולרוץ אתו”.
בהמשך לכך, העיר הייטנר: ”'מנטה' הוא שיר – ציור. הוא מתאר הוויה של שעת דמדומים; הציפור שנחה על ענף העץ, כלבלב שמשחק בסנדל שכוח, ומי שאינו מתואר הוא אותו ילד שמשחק בחוץ. הילד מופיע ברמז, דרך הקריאה הנקראת לו מחלון הבית: 'בוא הביתה ותרחץ את הפנים'”. הוא סיכם ואמר: ”הבית השני מתאר רגשות – את הרגשות של האם הדואגת, 'הדואגת שתמיד בכתה בי'; אמירה שממנה משתמע קונפליקט אימהי פנימי בין הדואגת שבתוכה, לבין הרוצה לשחרר, לא לדאוג”.
הפצה

האודיו של "מנטה" שהועלה ליוטיוב ב-2 בספטמבר 2014 צבר למעלה מ-200 אלף צפיות בסך הכול.
גרסתו המחודשת של השיר, שנקראה "מנטה 2012"; היא פורסמה ב-20 ביוני באותה השנה.
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  ישראל | מדיה פורסט ישראל | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1989 | תקליט 12 אינץ' | האחים ראובני |  |
| כלל העולם | 20 ביוני 2012 | הזרמת מוזיקה • הורדה דיגיטלית | ביג בוס |  |